Rikunarita-ORG/Wikinium huggingface dataset:
# Գոյական անուն

**Գոյական**, կը կոչուին այն բառերը, որոնք առարկայի իմաստ կ'արտայայտեն։ Առարկայ ըսելով կը հասկանանք իրեր (տուն, ծառ, ծաղիկ, փայտ, գրիչ), կենդանի արարածներ (մարդ, ուսուցիչ, աշակերտ, սոխակ, նապաստակ), երեւոյթներ (ամպրոպ, կայծակ, փոթորիկ, հողմ), գաղափարներ (բարեկամութիւն, ընկերութիւն, պատիւ, ուժ). մէկ խօսքով այն բոլոր բառերը, որոնց համար կրնայ ուղղուիլ գոյականներուն յատուկ **ո՞վ** կամ **ի՞նչ** հարցումը։

## Տեսակները

1. Հասարակ անուն։ Այն անունը, որ կը տրուի նոյն տեսակի առարկաներէն իւրաքանչիւրին։ Հասարակ անուններ են՝ լեռ, ամպ, ջուր, հայր, որդի, ուսուցիչ եւ այլն։
2. Յատուկ անուններ։ Այն անունը, որ կը տրուի նոյն տեսակի առարկաներէ միայն մէկուն, իր նման միւս առարկաներէն զատելու, զանազանելու համար։ Յատուկ անունները կը գրուին մեծատառով։ Յատուկ անուններ են՝ Սիփան, Արաքս, Թալին, Հայկ, Հայաստան եւ այլն։
# Ածական

**Ածական** կամ **Ածական անուն** գոյի մը (գոյութիւն ունեցող բան, էակ) յատկութիւնը կամ վերաբերութիւնը ցոյց տուող բառ:

## Տեսակներ

### Որակական ածական

Առարկային յատկանիշը կամ յատկութիւնը (որպիսութիւնը) ցոյց տուող ածականը,

ինչպէս՝

* ճերմակ գլխարկ,
* լայն փէշ,
* երկար ճամբայ,
* բարձր շէնք,
* հիւրասէր մարդ,
* հեզաճկուն աղջիկներ...

### Յարաբերական ածական

Առարկային վերաբերութիւնը ցոյց տուող ածականը: Յարաբերական ածականները մեծ մասով կ’արտայայտեն գոյականին ուրկէ՛կամ ինչէ՛սերած կամ ծագած ըլլալը,

ինչպէս՝

* դաշտային ծաղիկ,
* հայկական պար,
* ժողովրդային հաւաք,
* արծաթեայ դգալ:

Անոնք կրնան ունենալ գոյականի սեռական եւ բացառական հոլովներու իմաստ.

* զինուորի տարազ – զինուորական տարազ,
* մօր սէր –մայրական սէր,
* դաշտի ծաղիկ – դաշտային ծաղիկ,
* ոսկիէ ապարանջան – ոսկեայ ապարանջան,
* արծաթէ դգալ – արծաթեայ դգալ:

## Ծանօթագրութիւններ
# Բնաձայնութիւն

**Բնաձայնութիւն** կամ **Նմանաձայնութիւն** (չշփոթե՛լ Հանգիտութեան հետ, որ նաեւ կը կոչուի Նմանաձայնութիւն) լեզուաբանութեան մէջ բնութեան երեւոյթներու՝ առարկաներու կամ կենդանիներու հանած ձայներու նմանութիւն՝ հնչիւններու օգնութեամբ։

## Տե՛ս նաեւ

* Առձայնոյթ
* Բաղաձայնոյթ
* Հանգիտութիւն (Նմանաձայնութիւն, գրական հնարք)

## Ծանօթագրութիւններ